Public procurement notice: Contract Notice
Published: 2022-01-24
Buyer: Oulun kaupunki
Country: FI
Contract type: Services
Procedure: Open procedure
CPV classification: 85100000: Health services
Estimated value: 2050000 EUR
Submission deadline: 2022-01-31

Technical requirements: Oulun kaupungin hyvinvointipalvelut (jäljempänä tilaaja) pyytää tarjoustanne Covid-19 rokotuspalveluista tämän tarjouspyynnön ja sen liitteiden mukaisesti ajalle 24.2.2022-31.12.2022. Sopimuskausi perustuu tilaajan tämän hetkiseen tietoon Covid-19-rokottamisen tarpeellisuudesta. Palvelulla täydennetään Oulun kaupungin omaa palvelutuotantoa perusterveydenhuollon järjestämisvastuulle kuuluville asiakkaille. Palvelu sisältää  rokotteen käyttökuntoon laittamisen, annostelu rokotettavalle, rokotteen pistäminen henkilöille, rokotettavan voinnin seuranta välittömästi pistoksen jälkeen, suositus 15 min. sekä rokotettavan henkilön neuvonta ja rokotuksen merkitseminen Kanta-järjestelmään. Palveluntuottaja vastaa itse käytettävistä ruiskuista, neuloista ja laimennukseen käytettävistä aineista (keittosuola). Lisäksi palveluntuottajan on tuotettava ja toimitettava THL:lle ja tilaajalle sen edellyttämät raportit ja tilastomateriaalit. Palveluntuottaja noudattaa tilaajan antamia ohjeita rokotejärjestyksestä ja rokotettavista henkilöistä.
Sairaanhoitopiirin apteekki huolehtii kaikista rokottamisessa tarvittavista rokote(lääke)aineista ja niiden jakelusta palveluntuottajalle. Rokoteaineista ei peritä maksua.  Apteekki perii hinnastonsa mukaisen toimitusrivimaksun( v. 2022 on 10 €/toimitusrivi) palveluntuottajalta. Palveluntuottaja järjestää  itse rokotelogistiikan  apteekista toimipisteeseensä ja vastaa rokotteen säilyttämisestä ja näistä aiheutuvista kustannuksista.
Palveluntuottajan on toteutettava rokottaminen huolellisesti, ammattitaitoisesti ja asianmukaisesti. Rokotteita saa käsitellä ja antaa ainoastaan rokotusasetuksen mukaisen pätevyyden ja kokemuksen omaava terveydenhuollon ammattihenkilö.
Tämän tarjouspyynnön nojalla hankitaan palveluja puitesopimukseen perustuen täydentämään Oulun kaupungin omaa palvelutuotantoa perusterveydenhuollon järjestämisvastuulle kuuluville asiakkaille, arvioitu rokotusmäärä on  2000 rokotetta/vko. Tilaaja ei kuitenkaan sitoudu hankkimaan tiettyä määrää rokotuksia/viikko, vaan palvelua hankintaan välttämättömän tarpeen mukaan.
Asiakas voi hakeutua rokotukseen palveluntuottajan rokotuspisteeseen varaamalla ajan palveluntuottajalta. Oulun kaupunki ohjaa Internet-sivuillaan kuntalaisia varaamaan aikoja palveluntuottajalle. Kun palveluntuottajan kanssa sovittu määrä rokotuksia/viikko on varattu, ei uusia aikoja ole enää mahdollista varata. Rokottaminen voi tapahtua arkipäivisin ja viikonloppuisin. Tilaaja ei vastaa palveluntuottajan ajanvaraus- ja potilastietojärjestelmän ylläpidosta ja kustannuksista.
Palveluntuottajaksi valitaan kaikki soveltuvuusvaatimukset täyttävät ja hyväksyttävän tarjouksen tehneet palveluntuottajat.
Valitut palveluntuottajat laitetaan tarjotun hinnan mukaisesti etusijajärjestykseen ja tilaaja ostaa palvelua palveluntuottajilta etusijajärjestyksen mukaisesti.
Oulun kaupungin hyvinvointipalvelut (jäljempänä tilaaja) pyytää tarjoustanne Covid-19 rokotuspalveluista ajalle 24.2.2022-31.12.2022.
Kyseessä on laki julkisista hankinnoista ja käyttöoikeussopimuksista liite E 1-4 kohdassa tarkoitettu sosiaali- ja terveyspalvelujen hankinta.


Award value: 2050000